钦定古今图书集成/明伦汇编/氏族典/第235卷 > 张尚
## 钦定古今图书集成/明伦汇编/氏族典/第235卷 > 张尚

按《吴志张纮传》：“‘纮子元，元子尚，孙皓时为侍郎，以言
语辩捷见知，擢为侍中中书令。皓使尚鼓琴，尚对曰：
‘素不能’。敕使学之。后宴言次，说琴之精妙，尚因道晋
平公使师旷作清角，旷言吾君德薄，不足以听之’。皓
意谓尚以斯喻己，不悦。后积他事下狱，皆追以此为
诘，送建安作船，久之，又就加诛。”